ZMLUVA O POSKYTOVANÍ SLUŽIEB

č. ............................

uzavretá v zmysle ust. § 269, ods. 2 Obchodného zákonníka v platnom znení a § 56 zákona č. 343/2015 Z.z. o verejnom obstarávaní

Čl. I

Zmluvné strany

**Objednávateľ: Obec Oravská Jasenica**

 029 64 Oravská Jasenica č. 148

 zast.: Ing. Karol Graňák

 IČO: 00314714

 DIČ: 2020571729

 bankové spojenie:

 č. účtu.:

IBAN

 (ďalej: „Objednávateľ“)

a

**Poskytovateľ: ...................................................**

 sídlo:

 IČO:

 IČ DPH:

 bankové spojenie: ..........................

 č. účtu: IBAN ...................................................

 v zastúpení:

 spoločnosť zapísaná v Obchodnom registri Okresného súdu

 v ............, oddiel ..........., vložka č.: .................

 (ďalej „Poskytovateľ),

spoločne ako „Zmluvné strany“

Čl. II.

Predmet zmluvy

1. Predmetom tejto Zmluvy je úprava práv a povinností jej účastníkov, ktoré vzniknú pri ich vzájomnej spolupráci v rámci plnenia tejto zmluvy – dodávky tovaru a služieb (ďalej služby). Zmluva je uzatvorená na základe ustanovení zákona č. 343/2015 Z. z. o verejnom obstarávaní ako výsledok zadávania zákazky s nízkou hodnotou na predmet zákazky „Zvyšovanie informovanosti v oblasti odpadového hospodárstva“.

2. Za podmienok upravených touto zmluvou sa poskytovateľ zaväzuje dodať predmet zmluvy, odovzdať riadne a včas objednávateľovi a objednávateľ sa zaväzuje služby prevziať a zaplatiť poskytovateľovi dohodnutú odplatu – kúpnu cenu.

3. Špecifikácia tovarov a služieb, ktoré sa poskytovateľ zaväzuje dodať objednávateľovi je špecifikovaný v prílohe č.1 tejto zmluvy.

4. Poskytovateľ zabezpečí dodávku služieb a ďalšie zmluvné plnenia za pomoci vlastných technických a personálnych prostriedkov. Objednávateľ poskytne poskytovateľovi potrebnú súčinnosť na úspešné splnenie tejto zmluvy.

5. Pri dodávke služieb bude poskytovateľ vychádzať z pokynov objednávateľa.

6. Poskytovateľ sa zaväzuje dodať služby a vykonať činnosti podľa tejto zmluvy s odbornou

starostlivosťou, vo vlastnom mene a na vlastnú zodpovednosť a nebezpečenstvo.

7. Poskytovateľ zodpovedá za dodržanie termínov a kvalitu vykonaných služieb v rámci plnenia tejto zmluvy. Poskytovateľ zodpovedá za škodu spôsobenú pri plnení tejto zmluvy alebo v súvislosti s ním na majetku objednávateľa, na majetku tretích osôb a na živote a zdraví osôb, poskytovateľ zodpovedá aj za škodu, ktorá vznikne v dôsledku nedodržania povinností upravených platnou legislatívou.

Čl. III.

Cena

1. Cena za plnenie predmetu zmluvy je stanovená dohodou zmluvných strán v zmysle Zákona NR SR č. 18/1996 Z. z. o cenách v znení neskorších predpisov a vyhlášky MF SR č. 87/1996 Z. z., ktorou sa vykonáva Zákon o cenách v znení neskorších predpisov (ďalej Zákon o cenách) ako cena maximálna a je doložená rozpisom ceny uvedeným v ponuke uchádzača , ktorý tvorí prílohu č. 2 tejto zmluvy.

2. Spôsob určenia ceny je v súlade s § 2 Zákona o cenách založený na cene obchodného, alebo sprostredkovateľského výkonu, ekonomicky oprávnených nákladov a primeraného zisku.

3. Cena za dodávku predmetu zmluvy celkom je:

**Cena celkom bez DPH: .......................... EUR,**

**DPH: ....................................................... EUR**

**Cena celkom s DPH: ............................. EUR**

slovom: **....................................................** euro

Cena platí pri dodržaní obvyklých kvalitatívnych a dodacích podmienok a sú v nej zohľadnené všetky podmienky objednávateľa uvedené v súťažných podkladoch pre verejné obstarávanie podľa tejto zmluvy. Poskytovateľ bude fakturovať DPH podľa právnych predpisov SR platných v dobe dodania služieb a fakturácie.

4. Cena uvedená v ods. 3 tohto článku pokrýva všetky zmluvné záväzky (vrátane záväzkov týkajúcich sa dodávky služieb…)

.

5. Všetky platby sa budú uskutočňovať bezhotovostne.

6. Objednávateľ uhradí poskytovateľovi celkovú cenu z na základe jednej konečnej faktúry za komplexné dodanie predmetu zmluvy podľa čl. II. bod 3. tejto zmluvy, vystavenej poskytovateľom, ktorá bude obsahovať všetky náležitosti daňového dokladu v súlade s § 71 zákona NR SR č. 222/2004 Z. z. o dani z pridanej hodnoty v znení neskorších predpisov:

a) obchodné meno a sídlo, IČO, DIČ a IČ pre DPH poskytovateľa,

b) meno, sídlo, IČO, DIČ a IČ pre DPH objednávateľa,

c) číslo zmluvy,

d) číslo faktúry,

e) dátum uskutočneného fakturovaného plnenia,

f) dátum vyhotovenia faktúry,

g) deň odoslania a splatnosti faktúry,

h) označenie finančného ústavu a číslo účtu, na ktorý sa má platiť (musí byť v súlade s touto

zmluvou),

i) označenie tovaru,

j) ITMS kód projektu,

k) dodací list,

l) výšku ceny bez DPH, sadzbu DPH, celkovú fakturovanú sumu vrátane DPH,

m) podpis oprávnenej osoby (prípadne s pečiatkou v zmysle oprávnenia konať v mene

podnikateľa).

7. Fakturácia sa vykoná po položkách v zmysle oceneného položkového súpisu predloženého

v ponuke. Fakturovaná suma sa zaokrúhľuje na dve desatinné miesta, t.j. na centy.

8. Faktúra vrátane príloh bude objednávateľovi doručená v troch rovnopisoch – origináloch.

9. V prípade, že faktúra nebude obsahovať náležitosti uvedené v predchádzajúcich odsekoch,

objednávateľ je oprávnený vrátiť ju poskytovateľovi na doplnenie. V takom prípade nová lehota splatnosti faktúry začne plynúť dňom doručenia opravenej faktúry objednávateľovi.

10. Lehota splatnosti faktúry je 60 dní odo dňa doručenia faktúry objednávateľovi. Za deň doručenia sa považuje deň, v ktorý je doručená faktúra prevzatá objednávateľom osobne alebo na základe návratky.

11. Objednávateľ neposkytne poskytovateľovi na predmet plnenia zmluvy preddavky.

Čl. IV.

Termín zhotovenia a dodacie podmienky

1. Poskytovateľ sa zaväzuje realizovať poskytnutie služieb, špecifikovaného v prílohe č.1 tejto zmluvy najneskôr do 31.01.2018. .

2. Miestom dodávky služieb je: Obec Oravská Jasenica, 029 64 Oravská Jasenica.

3. Poskytovateľ berie na vedomie okolnosť, že na dodržanie termínu dodávky služieb podľa tejto zmluvy, je viazaná prevádzka celého zberného dvora. Zmluvné strany sa osobitne dohodli, že poskytovateľ zodpovedá za škodu spôsobenú objednávateľovi v prípade omeškania s poskytnutím služieb..

4. Zmluvné strany sa dohodli, že v prípade omeškania poskytovateľa so splnením záväzku –

poskytnutím služieb podľa tejto zmluvy, je poskytovateľ povinný zaplatiť objednávateľovi zmluvnú pokutu vo výške 0,03% z celkovej ceny dodávky služieb, a to za každý deň omeškania.

Čl. V.

Majetkove sankcie

1. Poskytovateľ je povinný uhradiť objednávateľovi zmluvnú pokutu vo výške 0,3 % z celkovej kúpnej ceny predmetu zmluvy vrátane DPH k tejto zmluve za každý kalendárny deň omeškania s dodávkou služieb oproti termínom uvedeným v tejto zmluve.

2. Základom pre stanovenie výšky majetkovej sankcie bude vždy zmluvná kúpna cena za služby.

3. Objednávateľ je oprávnený vyúčtované majetkové sankcie započítať s úhradou faktúry poskytovateľa.

4. Ak objednávateľ neuhradí faktúru za predmet plnenia v termíne podľa tejto zmluvy, je povinný uhradiť poskytovateľovi úrok z omeškania vo výške 0,03 % z čiastky neuhradenej faktúry za každý kalendárny deň omeškania po lehote splatnosti.

5. Ak objednávateľovi vznikne akákoľvek škoda z dôvodu nedodržania termínu dodávky služieb, poskytovateľ sa zaväzuje túto škodu v plnej výške (skutočná škoda) nahradiť

objednávateľovi.

6. Úhrada alebo zápočet zmluvnej pokuty nezbavuje poskytovateľa povinnosti služby riadne dodať, ani jeho ďalších povinnosti podľa tejto zmluvy.

7. Uplatnené zmluvné pokuty sa nezapočítavajú na náhradu škody.

8. Lehota splatnosti majetkových sankcií je do 30 dní odo dňa doručenia dokladu, ktorým bude stanovená majetková sankcia.

9. Zmluvné strany sa dohodli, že poskytovateľ je oprávnený vyúčtované majetkové sankcie jednostranne započítať s úhradou faktúry objednávateľa.

Čl. VI.

Ostatné dojednania

1. V prípade ak sa akékoľvek ustanovenia tejto zmluvy stane neplatným v dôsledku jeho rozporu s platným právnym poriadkom, nespôsobí to neplatnosť celej tejto zmluvy. Zmluvné strany sa v takomto prípade zaväzujú vzájomný rokovaním nahradiť neplatné, alebo neúčinné zmluvné ustanovenie novým platným zmluvným ustanovením tak, aby ostal zachovaný obsah, zámer a účel sledovaný touto zmluvou.

2. Každý účastník zmluvy týmto dáva druhému účastníkovi zmluvy výslovný súhlas so spracovaním svojich osobných údajov v súvislosti s uzatvoreným právnym vzťahom. Odvolanie súhlasu so spracovaním osobných údajov musí byť písomné a doručené druhej strane.

3. Akákoľvek písomnosť doručovaná zmluvnou stranou druhej zmluvnej strane podľa tejto zmluvy (napr. výzva, výpoveď, odstúpenie od zmluvy, oznámenie a pod.) považuje sa za doručenú dňom jej doručenia na adresu uvedenú v záhlaví tejto zmluvy alebo na inú adresu včas oznámenú druhej zmluvnej strane. Ak sa z akýchkoľvek dôvodov nepodarí písomnosť doručiť, písomnosť sa považuje za doručenú tiež v prípade, že druhá zmluvná strana písomnosť odmietla prevziať, v takomto prípade sa za deň doručenia považuje deň odmietnutia prevzatia alebo sa písomnosť považuje za doručenú pokiaľ druhá zmluvná strana neprevzala písomnosť zaslanú poštou ako doporučenú zásielku, za deň doručenia sa v takomto prípade považuje tretí deň odo dňa uloženia zásielky na pošte.

4. Táto zmluva a skutočnosti, ktoré sú v nej uvedené, alebo ktoré sa obe strany dozvedia v súvislosti s touto zmluvou, predstavujú predmet obchodného tajomstva. Obe strany sa zaväzujú chrániť obchodné tajomstvo dostatočným spôsobom, aby sa o jeho obsahu alebo časti jeho obsahu nedozvedeli tretie osoby. Pokiaľ dá jedna zo strán písomné povolenie druhej strane na zverejnenie uvedeného obchodného tajomstva platí, že zverejnené skutočnosti prestávajú byť obchodným tajomstvom, a to s účinnosťou udelenia uvedeného súhlasu. Pod zverejnenie obchodného tajomstva nespadá použitie potrebných informácií alebo dokumentov pre inštitúcie oprávnené na výkon kontroly v súvislosti s poskytnutím finančného príspevku zo štrukturálnych fondov, použitie informácií v prípadných súdnych, rozhodcovských alebo správnych konaniach ohľadom práv alebo povinností vyplývajúcich z tejto zmluvy

5. Poskytovateľ je povinný strpieť výkon kontroly/auditu súvisiaceho s dodávanými službami kedykoľvek počas platnosti a účinnosti Zmluvy o poskytnutí NFP, a to oprávnenými osobami na výkon tejto kontroly/auditu a poskytnúť im všetku potrebnú súčinnosť.

Oprávnené osoby na výkon kontroly/auditu sú najmä:

a) Poskytovateľ a ním poverené osoby,

b) Útvar vnútorného auditu Riadiaceho orgánu alebo Sprostredkovateľského orgánu a nimi poverené osoby,

c) Najvyšší kontrolný úrad SR, Úrad vládneho auditu, Certifikačný orgán a nimi poverené osoby,

d) Orgán auditu, jeho spolupracujúce orgány a osoby poverené na výkon kontroly/auditu,

e) Splnomocnení zástupcovia Európskej Komisie a Európskeho dvora audítorov,

f) Orgán zabezpečujúci ochranu finančných záujmov EÚ,

g) Osoby prizvané orgánmi uvedenými v písm. a) až f) v súlade s príslušnými právnymi predpismi SR a právnymi aktmi EÚ.

6. Objednávateľ ako Prijímateľ NFP má právo bez akýchkoľvek sankcií odstúpiť od Zmluvy s. poskytovateľom v prípade, ak ešte nedošlo k plneniu zo zmluvy medzi objednávateľom a poskytovateľom.

Čl. VII.

Vis maior

1. Nepovažuje sa za porušenie tejto zmluvy, ak ktorákoľvek zo Zmluvných strán nemôže plniť svoje zmluvné povinnosti z dôvodu prekážky, ktorá nastala nezávisle od vôle povinnej Zmluvnej strany a bráni jej v splnení jej povinnosti, ak nemožno rozumne predpokladať, že by povinná Zmluvná strana túto prekážku alebo jej následky odvrátila alebo prekonala, a že by v čase vzniku záväzku túto prekážku predvídala (napr. vojna, celoštátny štrajk, zemetrasenie, záplava, požiare, teroristický útok, atď.). Na základe požiadavky druhej Zmluvnej strany, dotknutá Zmluvná strana predloží doklad o existencii okolností vylučujúcich zodpovednosť/vis maior. Pokiaľ sa Zmluvné strany písomne nedohodnú inak, zmluvne dohodnuté termíny sa predlžujú o dobu trvania okolností vylučujúcich zodpovednosť/vis maior.

2. Pred ukončením tejto zmluvy budú Zmluvné strany viesť rokovania o možnej zmene v obsahu zmluvy.

3. Zmluvná strana, ktorá porušuje svoju povinnosť, alebo ktorá s prihliadnutím na všetky okolnosti má vedieť, že poruší svoju povinnosť zo zmluvného vzťahu, je povinná oznámiť písomne druhej Zmluvnej strane povahu prekážky, ktorá bráni, alebo bude brániť v plnení povinnosti, o jej dôsledkoch a predpokladanom trvaní. Správa sa musí podať bez zbytočného odkladu po tom, čo sa povinná Zmluvná strana o prekážke dozvedela, alebo pri náležitej starostlivosti mohla dozvedieť. Škody vyplývajúce z neskorého oznámenia o hrozbe alebo vzniku vis maior bude niesť Zmluvná strana zodpovedná za takéto neskoré oznámenie.

Čl. VIII.

Riešenie sporov

1. Zmluvné strany sa budú usilovať o zmierlivé riešenie všetkých sporov spojených s touto zmluvou. V prípade, ak nedôjde k urovnaniu sporov zmierom, spor bude rozhodovať všeobecný súd v zmysle ustanovení Civilného sporového poriadku v platnom znení.

2. Právne vzťahy touto zmluvou výslovne neupravené sa riadia príslušnými ustanoveniami Obchodného zákonníka SR v platnom znení, a ako aj ostatnými príslušnými všeobecne záväznými právnymi predpismi SR.

Čl. IX.

Záverečne ustanovenia

1. Poskytovateľ je viazaný týmto návrhom zmluvy odo dňa doručenia jej podpísaného textu

objednávateľovi.

2. Zmluva nadobudne platnosť dňom podpisu oboma zmluvnými stranami a účinnosť po zverejnení na webovej stránke obce Oravská Jasenica a po splnení odkladacej podmienky, že dôjde k schváleniu vykonaného procesu verejného obstarávania po vykonaní administratívnej kontroly zo strany poskytovateľa nenávratného finančného príspevku.

3. V prípade neschválenia procesu verejného obstarávania, objednávateľ si vyhradzuje právo využiť inštitút odkladacej podmienky a následne zmluvu anulovať.

4. Meniť alebo dopĺňať text tejto zmluvy je možné len formou písomných, očíslovaných dodatkov, ktoré budú platné po ich podpísaní štatutárnymi orgánmi obidvoch zmluvných strán a budú neoddeliteľnou súčasťou tejto zmluvy.

5. Práva a povinnosti vyplývajúce z tejto zmluvy prechádzajú na právnych nástupcov zmluvných strán.

6. Vzťahy zmluvných strán, ktoré nie sú výslovne riešené touto zmluvou, sa riadia príslušnými ustanoveniami Obchodného zákonníka Slovenskej republiky v platnom znení ku dňu uzavretia tejto zmluvy a ďalšími všeobecne platnými predpismi Slovenskej republiky.

7. Zmluva je vyhotovená v 5 - tich rovnopisoch, z ktorých 4 rovnopisy dostane objednávateľ a 1 rovnopis poskytovateľ.

8. Zmluvné strany po oboznámení sa s obsahom zmluvy vyhlasujú, že súhlasia s jej obsahom, jej obsahu a právnym účinkom z nej vyplývajúcich porozumeli, že táto zmluva bola uzatvorená slobodne a vážne na základe pravdivých údajov a nebola dohodnutá v tiesni ani za iných jednostranne nevýhodných podmienok a preto ju na znak súhlasu s jej znením vlastnoručne podpisujú.

9. Neoddeliteľnou súčasťou tejto zmluvy sú prílohy:

č. 1 Špecifikácia tovarov a služieb

č. 2 Cenová ponuka predávajúceho zo dňa .........................

Objednávateľ: Poskytovateľ:

V ...........................,dňa.............. V...................................dňa.................

**Za Objednávateľa: Za Poskytovateľa:**

**..................................................... ..........................................................**